Извършен планов контрол на предприятие с висок рисков потенциал „Складова база за минерални торове“, ПИ 44238.507.215 и ПИ 44238.507.214 „Промишлена зона“, гр. Лом, област Монтана с оператор „Бореалис Л.А.Т. България” ЕООД, гр. София, съгласно чл.157б и във връзка с чл.157а, ал.2 от Закона за опазване на околната среда (ЗООС)

Дата на извършване на проверката: 31.10.2019 г. 

На 31.10.2019 г. комисия, назначена със Заповед № РД-795/21.12.2018 г. на Министъра на околната среда и водите извърши проверка по чл. 157а, ал. 2 от ЗООС на предприятие с висок рисков потенциал: „Складова база за минерални торове“, ПИ 44238.507.215 и ПИ 44238.507.214 „Промишлена зона“, гр. Лом, област Монтана с оператор „Бореалис Л.А.Т. България” ЕООД, гр. София.


Извършената проверка е съгласно утвърдения годишен план за контролната дейност на РИОСВ – Монтана за 2019 г. Обхватът на проверката е изпълнението на задълженията на оператора за прилагане на подходящи мерки и средства за предотвратяване на големи аварии и ограничаване на последствията от тях, както и изпълнението на задълженията по реда на Глава седма, раздел I на ЗООС и Наредбата за предотвратяване на големи аварии с опасни вещества и ограничаване на последствията от тях.


При проверката не бяха дадени задължителни за изпълнение предписания.
Информация за проведените проверки и плана за контролната дейност на комисията по чл.157а, ал. 2 от ЗООС може да се получи по реда на Закона за достъп до обществена информация (ЗДОИ).

